[{"text_idx": "#000000", "text": "Lastel olid jo\u0303ulupeod. Plika oma algas pool neli. Meil olid Abikaasaga mo\u0303lemal kiired to\u0308o\u0308asjad ajada, nii et jo\u0303udsime millalgi enne nelja. Saali ei mahtunud, ukse peal ko\u0303o\u0303ludes Plikat ei na\u0308inud \u2013 istus just selles seinas, kuhu pilk ei ulatunud. Lo\u0303puks tantsu ajal na\u0308gin ja to\u0303desin \u2013 pidulik kleit sai hommikul kaasa, aga sukkpu\u0308kse ei ma\u0308rganud panna, nii siis ilutsesidki punase kleidi all lillad sukkpu\u0308ksid. Noh, oleks vo\u0303inud hullemini minna... Kui oleks olnud na\u0308iteks roosad va\u0308rviliste mummudega vms :P"}, {"text_idx": "#000001", "text": "Tuka alt ei na\u0308e ta enam ammu va\u0308lja ja mina pole suutnud ko\u0303igi nende kuude jooksul temaga juuksurisse minna. Sellepa\u0308rast ma tuka kohe titest peast va\u0308lja kasvatasingi :P Klambrid tal hetkel seda ha\u0308sti kinni ei hoia, peavo\u0303ru ta kanda ei taha, seega piilubki tuka alt nagu va\u0308ike metslane. Enamikul teistel tu\u0308drukutel olid peened patsid ja soengud, hoolega sa\u0308titud juuksed ja juuksekaunistused..."}, {"text_idx": "#000002", "text": "Kui jo\u0303uluvana Plikalt ku\u0308sis, kas ta salmi loeb, oli vastus: ei. Normaalne ema oleks vist enne pidu lapsega la\u0308bi arutanud, mida jo\u0303uluvanale lugeda :P Nojah, normaalne ema oleks muidugi ka ENNE peo algust kohale jo\u0303udnud ja aidanud oma lapsel peoriided selga panna. Ja o\u0303iget va\u0308rvi sukkpu\u0308ksid kaasa vo\u0303tnud :P Aga noh, Plika ise polnud sellest kuigivo\u0303rd ha\u0308iritud ja miks mina siis peaks..."}, {"text_idx": "#000003", "text": "U\u0308heso\u0303naga Plika peost na\u0308gin vaid teist poolt ja Plikat ennast praktiliselt u\u0308ldse mitte. Poisi peo ajal saime kenasti istuma, aga sealt polnud ka vaade kuigi hea ja saalis oli va\u0308he o\u0303hku, nii et uni tuli peale. Aasta ema, ma u\u0308tlen :P"}, {"text_idx": "#000004", "text": "Aga lapsed ise ja\u0308id oma pidudega rahule ja see on ju peamine. Kommipakist neile o\u0303nneks pooled kommid ei maitsenud \u2013 kodus jagati kiirelt a\u0308ra, mis sobis u\u0308hele, mis teisele, pooled kommid anti meile :D"}, {"text_idx": "#000006", "text": "Viimane to\u0308o\u0308- ja lasteaiana\u0308dal, siis kollektiivpuhkusele :)"}, {"text_idx": "#000009", "text": "Herzilt sain idee salati jaoks, mis oli vahepeal meie suur lemmik, sai peaaegu iga pa\u0308ev so\u0308o\u0308dud: rukola, kirsstomat, suitsukana ja feta. No ja vahel ka kurki ning po\u0303himo\u0303tteliselt ko\u0303ike muud va\u0308rsket, mis kellelegi meeldib."}, {"text_idx": "#000010", "text": "Viimati Haidel ku\u0308las ka\u0308ies saime hommikuso\u0308o\u0308giks imeha\u0308id rulle, mille sisu kohta ka ta\u0308psemalt pa\u0308risime, et kodus ja\u0308rgi teha. Tortillasid tuleb ko\u0303igepealt veidi kuumutada \u2013 kas mikrokas (mida meil polnud) vo\u0303i pannil. Sisse kodujuust, tai kaste, praetud kanafilee tu\u0308kid. Haide kasutas taco maitseainet ka, seda meil polnud. Seeja\u0308rel rullid mo\u0303neks ajaks ahju ja ongi valmis. Tortillade ja tai kaste koostis oli meie kui harjumuspa\u0308raselt paki pealt na\u0308puga ja\u0308rge ajajate jaoks u\u0308sna ku\u0308sitav, aga kuradi maitsev ikkagi, nii et sellepa\u0308rast ostmata ja so\u0308o\u0308mata ei ja\u0308a\u0308nud :P Vahel vo\u0303ib!"}, {"text_idx": "#000011", "text": "Kui juuli alguses hansapa\u0308evad olid, said lapsed ta\u0308nu heldele vanaemale batuudi peal lo\u0303butseda. Esimese hooga ronisid ko\u0303ige suurema otsa, u\u0308leval lo\u0303i Poiss muidugi kartma, lo\u0303puks veensime ta ikka a\u0308ra, nii et julges koos o\u0303ega alla lasta:"}, {"text_idx": "#000012", "text": "Edasi la\u0308ks juba va\u0308iksema peale, seal ei olnud nii hirmus :P"}, {"text_idx": "#000014", "text": "Protected: Emadepa\u0308ev lasteaias ja muid pildikesi"}, {"text_idx": "#000015", "text": "Ka\u0308isime just Abikaasaga lasteaias arenguvestlustel. Ma olin neid po\u0303nevusega oodanud, sest tahtsin va\u0308ga vo\u0303imalust pikemalt ja rahulikumalt vestelda, et kuulda, millised on meie lapsed ja nende ka\u0308itumine o\u0303petajate vaatenurgast. Saime teada, et ko\u0303ik on suurepa\u0308rane ning et lapsed on umbes-ta\u0308pselt sellised, nagu meile endilegi tundub."}, {"text_idx": "#000016", "text": "Plika on oma iseloomult pigem tagasihoidlik ja vaikne \u2013 seda eriti seltskonnas, mille liikmeid ta veel su\u0308gavuti ei tunne. Ta on va\u0308ga iseseisev ja tegutseb tihti omaette. Ei algata va\u0308ga ise ma\u0308nge, samas la\u0308heb alati ro\u0303o\u0303msalt kaasa, kui teised kutsuvad. Ei paku pea kunagi omal algatusel vastuseid, kui ku\u0308sitakse ku\u0308simusi suurelt ringilt, aga kui ku\u0308sida konkreetselt tema ka\u0308est, siis vastab hea meelega ja teadmised on tal head."}, {"text_idx": "#000017", "text": "Arengu poole pealt on ta omaealistest pigem ees. No seda on koduski selgelt na\u0308ha \u2013 loeb pikki so\u0303nu, tunneb ko\u0303iki ta\u0308hti, numbreid ja kujundeid, arvutab lihtsamaid asju, loendab numbreid sajani jne."}, {"text_idx": "#000021", "text": "Plika, muide, on avaldanud viimasel ajal soovi tantsukooli minna. Peab uurima, mis variante temaealistele Pa\u0308rnus on. Mina olen suur ha\u0308sti tantsida oskavate inimeste ja tantsufilmide fa\u0308nn \u2013 tantsiv laps, vo\u0303iks o\u0308elda, on minu unistus :P Nii et ma ro\u0303o\u0303muga viiks ta kuskile trenni, kui ta seal ka\u0308ia soovib."}, {"text_idx": "#000022", "text": "Poiss on vana seltskonnalo\u0303vi. U\u0308llatusega sain teada, et enamik tema ru\u0308hma lapsi on 4-5 aastased, nii et Poiss on u\u0308ks noorimaid. Ta on aga ha\u0308sti sisse elanud, ma\u0308ngib ja organiseerib ro\u0303o\u0303msalt tegemisi. Allub korraldustele u\u0308ldiselt ha\u0308sti, oskab ennast kiirelt riidesse panna, so\u0308o\u0308b kenasti ja iseseisvalt, ehkki pluusi peale lo\u0308distab ikka ka. Arengumappi vaadates irvitasime ko\u0303va ha\u0308a\u0308lega, sest joonistusel, mis pidi kujutama ema ja isa, oli lihtsalt u\u0308ks suur kriipsude sodipudi. Samas ennast oli ta nu\u0308u\u0308d kevadel juba ta\u0308itsa \u201ca\u0308ratuntavalt\u201d joonistanud \u2013 no selles mo\u0303ttes, et oli pea, silmad, ninaso\u0303o\u0303rmed (ku\u0308ll u\u0308ksteise all), ko\u0303rvad (ku\u0308ll po\u0303skedel, mitte pea ku\u0308ljes), ripsmed (ku\u0308ll nii pikad, et silmad na\u0308gid va\u0308lja nagu pa\u0308ikesed)... Isegi kael oli :D Ja numbreid oli ka paar tu\u0308kki na\u0308idise ja\u0308rgi ta\u0308itsa arusaadavalt kirjutanud. Enamik olid ku\u0308ll pigem arusaamatud :P"}, {"text_idx": "#000023", "text": "Selliseid jonnihooge, nagu kodus ikka ette tuleb, lasteaias o\u0303nneks ei esinevat, mille u\u0308le mul on a\u0308a\u0308rmiselt hea meel."}, {"text_idx": "#000024", "text": "Ma olen nii ro\u0303o\u0303mus, et me saime kohad just sinna lasteaeda, mis oli tegelikult meie teine eelistus. Esimene eelistus asus kodule veidike la\u0308hemal, seal ka\u0308is Plika kolmeselt paar kuud. Aga sinna minekuks tuli minna jupp mo\u0308o\u0308da Riia maanteed, see valgusfoori juurest u\u0308letada ja siis olid ka kuni lasteaiani va\u0308ga ebamugavad teeolud. Praegune tee on ku\u0308ll paarsada meetrit pikem, aga mo\u0308o\u0308da rahulikke ta\u0308navaid. Ja lasteaed on tilluke \u2013 ainult kaks ru\u0308hma, mis kuuluvad u\u0308he teise hoopis kaugemal asuva suurema lasteaia haldusalasse. See on Pa\u0308rnu ko\u0303ige uuem lasteaed, va\u0308rskelt remonditud hoone."}, {"text_idx": "#000025", "text": "Kui alguses tahtsin lapsi u\u0308hte ru\u0308hma saada, siis praeguseks on mul tegelikult hea meel, et nad on eraldi. Nad saavad ka eraldi ru\u0308hmades nagunii rohkem aega koos veeta kui u\u0308heski teises lasteaias. O\u0303ues ma\u0308ngivad alati koos ja igal o\u0303htul ka\u0308iakse u\u0308ksteisel ku\u0308las \u2013 mingid muudatused ju tehti, nu\u0308u\u0308d on lasteaed va\u0308hem lahti ja ru\u0308hmad pannakse o\u0303htul kokku \u2013 meile sobib see nagu rusikas silmaauku. U\u0308heso\u0303naga need kaks ru\u0308hma on nagu u\u0308ks suur perekond ning lapsed saavad soovi korral u\u0308ksteisele ru\u0308hma ustelt lehvitada. Samas on neil siiski vo\u0303imalus suhelda omaealistega ning nad ei ole iga hetk ninapidi koos."}, {"text_idx": "#000027", "text": "Nii et puhas ro\u0303o\u0303m. Lapsed on lasteaias ta\u0308iesti harjunud \u2013 nad muidugi eelistaks esimese variandina olla kodus, aga kui seda ei saa, siis on lasteaias ka tore. Ma saan neist ta\u0308iesti aru, ma tunnen ise samamoodi \u2013 kui mul oleks nii palju raha, et ma ei peaks to\u0308o\u0308l ka\u0308ima, siis ma vist logeleks va\u0308hemalt mo\u0303nda aega kodus :P Kuna aga raha on vaja teenida, siis ka\u0308in ikka to\u0308o\u0308l ja seal on ka tore :D"}, {"text_idx": "#000028", "text": "Eile oli Poisi ru\u0308hmas nn perepidu \u2013 isadepa\u0308eva laulud ja mardimaski meisterdamine. Ja mulle ei karanud mitte korrakski pa\u0308he idee, et peaks talle viisakamad riided selga panema. Kohale jo\u0303udes olid ko\u0303ik teised lapsed muidugi u\u0308les lo\u0308o\u0308dud. Mitte et oleks eriti vahet olnud, sest saalis istus Poiss teiste lastega vaid esimesed minutid, kaasa ei laulnud, jooksis siis minu juurde ja keeldus tagasi minemast :P"}, {"text_idx": "#000030", "text": "Ta\u0308na oli lasteaia su\u0308nnipa\u0308ev. Peokutse oli seinal, kus kenasti kirjas, et riietus pidulik. Nojah, vo\u0303tsin siis viisakad riided kaasa... Kohale jo\u0303udes na\u0308gin, kuidas ko\u0303ik teised lapsevanemad tulevad LILLEDEGA. Mis ja\u0308llegi, u\u0308llatus-u\u0308llatus, polnud mulle korrakski pa\u0308he tulnud."}, {"text_idx": "#000033", "text": "Oh jah. No ei oska ma veel lasteaias ka\u0308ituda :D"}, {"text_idx": "#000035", "text": "Lasteaed \u2013 lo\u0303puks ometi magavad!"}, {"text_idx": "#000036", "text": "Kirjutasin viimati lasteaiast kaks na\u0308dalat tagasi, vahepeal midagi po\u0303rutavat ei toimunud. Too na\u0308dal sai edukalt a\u0308ra ka\u0308idud, eelmisel na\u0308dalal tuli nohu ja reedel olid kodus. Laupa\u0308eval oli Plikal palavik, ja\u0308tsin nad igaks juhuks veel esmaspa\u0308eval ka koju, aga polnud ha\u0308da miskit, nii et eile la\u0308ksid ja\u0308lle aeda."}, {"text_idx": "#000037", "text": "Teatavasti ei sundinud ma lapsi aias magama ja u\u0308tlesin, et valigu ise, millal soovivad seda teha. Tuletasin ainult iga natukese aja tagant meelde, et kui ma la\u0308hen to\u0308o\u0308le, siis enam valikuvo\u0303imalust pole ja u\u0308leu\u0308ldse oleks hea, kui nad ikka juba varem oma a\u0308gedatesse sahtelvooditesse magama ja\u0308a\u0308ks."}, {"text_idx": "#000038", "text": "Kodus lo\u0303unaune magamine eriti ei to\u0308o\u0308tanud. Otse lasteaia lo\u0303unaso\u0308o\u0308gilauast tulles no\u0303uti kodus VEEL su\u0308u\u0308a, raisati sellele tund aega, millele ja\u0308rgnes potentsiaalne jonn (seda ku\u0308ll o\u0303nneks mitte iga pa\u0308ev) \u2013 igatahes olid mul lo\u0303puks na\u0308rvid ta\u0308iesti la\u0308bi. Niisiis otsustasin, et tuleb ikkagi see lasteaias magamine pa\u0308evakorda vo\u0303tta. Nagu tellitult sain esmaspa\u0308eval la\u0308bi juhuse ka lo\u0303puks kindla vastuse oma tulevase to\u0308o\u0308 suhtes, mis pidi esialgsete plaanide kohaselt algama septembris \u2013 teatud asjaolude to\u0303ttu lu\u0308kkus see oktoobrisse, aga sain kinnituse, et to\u0308o\u0308 on kindlalt minu. Niisiis teatasin lastele ro\u0303o\u0303msalt, et mina sain to\u0308o\u0308, mille peale Plika teatas sama ro\u0303o\u0303msalt, et nemad ja\u0308a\u0308vad siis lasteaeda magama. Ja nii saigi. Ega ma ei hakanud u\u0308tlema, et to\u0308o\u0308 alles oktoobris pihta hakkab, eks :P"}, {"text_idx": "#000040", "text": "Niisiis on mul nu\u0308u\u0308d lasteaias magavad lapsed ja alates oktoobrist ka to\u0308o\u0308. Tollest viimasest praegu rohkem ei ra\u0308a\u0308gi, ootan enne lepingu so\u0303lmimise a\u0308ra. Ega ma siis ka ilmselt eriti ei ra\u0308a\u0308gi, aga mo\u0303ned u\u0308ldised detailid ehk. Igal juhul on elus ja\u0308lle arenguid, mis teevad tuju heaks. Ja remont peaks ka nii umbes na\u0308dala-pooleteise pa\u0308rast valmis saama. Juhhei!"}, {"text_idx": "#000041", "text": "Viimane lasteaiasissekanne pa\u0308rineb eelmise na\u0308dala kolmapa\u0308evast, aeg ja\u0308lle va\u0308ike kokkuvo\u0303te teha."}, {"text_idx": "#000042", "text": "Neljapa\u0308eva hommikul ra\u0308a\u0308kis Poiss, et ei taha aeda minna, pani aga va\u0308hekese veenmise peale siiski ro\u0303o\u0303msalt riidesse ja so\u0303itsime ko\u0303ik koos ratastega kohale. Lasteaia o\u0303ues Poiss kukkus, mis oli sobiv po\u0303hjus ko\u0303igi emotsioonide valla laskmiseks. Nutt oli ko\u0303va ja algul keeldus ta u\u0308ldse uksest sisse tulemast, nii ja\u0308tsin Poisi o\u0303ue ja viisin Plika tema ru\u0308hma a\u0308ra \u2013 Plika oli o\u0303nneks vana rahu ise ja la\u0308ks hea meelega."}, {"text_idx": "#000043", "text": "Siis la\u0308ksin tagasi va\u0308lja, vo\u0303tsin Poisi su\u0308lle, ra\u0308a\u0308kisime natuke juttu \u2013 u\u0308tlesin talle, et ma saan aru, et ta tahaks kogu aeg minuga kodus olla, aga ma pean hakkama varsti to\u0308o\u0308l ka\u0308ima. Et on okei, kui ta on kurb ja nutab \u2013 siis la\u0308heb kurbus a\u0308ra ja saab rahulikult ma\u0308ngida. Lasteaia juhataja tuli ka just va\u0308lja, ra\u0308a\u0308kis Poisiga paar so\u0303na juttu \u2013 nii et ta rahunes maha, la\u0308ksime sisse, vahetasime riided a\u0308ra... Ru\u0308hma uksel hakkas ja\u0308lle nutma. Vo\u0303tsin su\u0308lle, kallistasin, andsin nutva lapse o\u0303petaja su\u0308lle ja tulin a\u0308ra."}, {"text_idx": "#000044", "text": "Ja\u0308rele minnes sain kinnitust, et minu lahkumise ja\u0308rel oli nutt vaibunud sama kiirelt kui varasematelgi pa\u0308evadel. Oli aga na\u0308ha, et Poiss on pikast na\u0308dalast va\u0308sinud, seega tegime reedel mo\u0303lemale lapsele puhkepa\u0308eva."}, {"text_idx": "#000045", "text": "Ema arvas, et ehk on parem, kui Abikaasa lapsi aeda viib, sest Poiss on emmekas ja ehk oleks tal isa kergem maha ja\u0308tta. Proovisime eile a\u0308ra. Selles mo\u0303ttes sobis ha\u0308sti, et vihma ladistas elu eest ja ratastega poleks saanud nagunii minna, auto seisis aga maja ees, nii et Abikaasa sai sellega viia."}, {"text_idx": "#000046", "text": "Hommikul panin niisiis lapsed riidesse ja saatsin a\u0308ra. Abikaasa so\u0303nul oli ko\u0303ik kena, kuni ta auto lasteaia ette parkis, misja\u0308rel PLIKA hullult nutma hakkas ja Poiss temaga kolm sekundit hiljem u\u0308hines. Kuidagi ta nad ikka autost va\u0308lja meelitas ja nutvad lapsed o\u0303petajate su\u0308lle ja\u0308ttis, aga ise vo\u0303ttis ta olukorra kokku so\u0303naga katastroof :D"}, {"text_idx": "#000047", "text": "Ja\u0308llegi olid lapsed aga kiirelt maha rahunenud ja so\u0308o\u0308nud kenasti nii hommiku- kui lo\u0303unaso\u0308o\u0308ki. Ja\u0308rele minnes ma\u0308ngis Poiss ro\u0303o\u0303msalt, Plika oli ku\u0308ll algul kurva na\u0308oga, aga mind a\u0308ra tundes muutus ro\u0303o\u0303msaks ja\u0308 ra\u0308a\u0308kis meelsasti, mis nad pa\u0308eval tegid."}, {"text_idx": "#000048", "text": "Ta\u0308na hommikul viisin siis ja\u0308lle ise. Poiss ka\u0308itus huvitavalt. Hommikul a\u0308rgates u\u0308tles esimese asjana u\u0308liro\u0303o\u0303msalt: LASTEAEDA! Panime riidesse, vaatasid lambamultikaid, kuni ma Plikale patse tegin (igahommikune traditsioon)... So\u0303brad, kes nu\u0308u\u0308d ko\u0303ik kolmekesi siin la\u0308hedal koolis ka\u0308ivad, tulid meie akna eest la\u0308bi ja Poiss na\u0308gi neid, nii et said isegi tere o\u0308elda, ro\u0303o\u0303m oli suur. Ja kui me siis o\u0303ueriideid selga panema la\u0308ksime, hakkas Poiss ja\u0308rsku jaurama, et tema ei taha riidesse ja lasteaeda, tema tahab kodus su\u0308u\u0308a. Siis oligi va\u0308ike erimeelsus, kus ta valjuha\u0308a\u0308lselt oma no\u0308rdimust avaldas, lubasin tal lo\u0303puks vo\u0303tta ampsu eilsest pizzatu\u0308kist, kui ta rahuneb ja pa\u0308rast seda kaasa tuleb ning saimegi kenasti kodust va\u0308lja."}, {"text_idx": "#000049", "text": "Lasteaias mo\u0303tlesin ko\u0303igepealt Poisiga Plika tema ru\u0308hma saata, aga Poiss no\u0303udis pa\u0308rast riiete vahetamist koheselt, et tema tahab oma ru\u0308hma, nii ma siis viisingi ta sinna \u2013 la\u0308ks kohe ma\u0308ngima ja ei teinud teist na\u0308gugi. Plika ja\u0308i ka ta\u0308iesti rahulikult ja ro\u0303o\u0303msalt."}, {"text_idx": "#000050", "text": "Nii et ma ei tea, mis va\u0308rk eile oli. A\u0308kki Plikal tuli meelde eelmine lasteaiakogemus, kus ta oli veel noorem ja kartis, siis viis Abikaasa teda ka vahel autoga... Igatahes tundub, et sobib ikka see variant, kui mina viin."}]